
ROMÂNIA

JUDEŢUL TIMIŞ
MUNICIPIUL TIMIŞOARA

DIRECȚIA PATRIMONIU
BIROU LOCUINȚE
Nr. Sc2023-4241/16.02.2023
_____________________________________________________________________


                    Bd. C.D. Loga nr. 1, Timişoara, tel: +40 256 – 408.300, e-mail simona.balan@primariatm.ro 


RAPORT DE SPECIALITATE

privind repartizarea apartamentului 9 din str. Miloia nr.52 (fost bl.B1) sc.A
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind repartizarea apartamentului 9 din str. Miloia nr.52 (fost bl.B1) sc.A, prin care se propune atribuirea apartamentului disponibil în vederea încheierii contractului de închiriere;

Facem următoarele precizări:

Prin H.C.L.M.T. nr.116/24.03.2009 s-a aprobat lista de priorităţi A.N.L. pentru anul 2009, în vederea repartizării locuinţelor construite în Timişoara, str. Miloia realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.

Ap.9 din str. Miloia nr.52 (fost bl.B1) sc.A este liber din punct de vedere juridic deoarece, persoana căreia i-a fost repartizat prin HCLMT nr.298/30.06.2022, Jurchescu Nicoleta Adriana, nu s-a prezentat pentru semnarea și preluarea acestuia. Prin adresa nr. SC2023-02062/26.01.2023, doamna Jurchescu a fost înștiințată că neprezentarea constituie refuzul de acceptare a locuinței. Precizăm că Hotărârea i-a fost comunicată la adresa de domiciliu, respectiv adresa indicată de aceasta ca fiind cea de corespondență.
Până în prezent au fost soluţionate cererile primelor 621 de persoane înscrise pe lista de priorităţi.
În conformitate cu prevederile art.14 din H.G. 962/2001 – privind aprobarea Normelor metodologice pentru punerea în aplicare a prevederilor Legii 152/1998, privind înfiinţarea Agenţiei Naţionale pentru Locuinţe, Comisia socială de analiză a dosarelor depuse de către petenți în vederea repartizării unei locuințe realizate de către ANL în cadrul programului de Construcții locuințe pentru tineri destinate închirierii, constituită prin Dispoziția Primarului nr.286/07.03.2018, a constatat faptul că persoanele înscrise la poziția 622, 623 și 624 au depășit vârsta de 40 de ani și astfel nu mai îndeplinesc criteriile impuse de lege.

 Conform art.8 din Legea nr.152/1998 modificată și completată a fost invitată la data de 12.05.2022 persoana înscrisă pe lista de priorităţi A.N.L. aprobată prin H.C.L.M.T. nr.116/2009 la poziția 625, respectiv domnul Anghel Ovidiu Petrișor.
Domnul Anghel s-a prezentat ca urmare a invitației și a reconfirmat criteriile restrictive impuse de lege, depunând în completare documente cu privire la actuala situație familială, respectiv în prezent este căsătorit și are 1 copil minor.  
Domnul Anghel a acceptat ap.9 din str. Miloia nr.52 (fost bl.B1) sc.A, depunând o cerere scrisă în acest sens și ca urmare s-a întocmit la data de 13.02.2023 un proces-verbal anexat la acest raport.
Având în vedere prevederile legale şi acceptul exprimat în scris de către domnul Anghel Ovidiu Petrișor înregistrat cu nr. MTM2023-1790/13.02.2023, considerăm că proiectul de hotărâre privind repartizarea ap. 9 din str. Miloia nr.52 (fost bl.B1) sc.A îndeplinește condițiile pentru a fi supus dezbaterii și aprobării plenului consiliului local.

 ȘEF SERVICIU,

